section_heading: Život i običaji
paragraph_text: Wailaki nisu imali čamaca iako su živjeli pokraj rijeka i bavili se ribolovom. Tijekom ljeta i jeseni vrijeme su provodili po obroncima i vrhovima brda u sakupljanju gomolja, žira, sjemenki, oraha (žene), i lovu na jelene (muškarci). U jesensko doba Wailaki su pripremali i sušili ribu i drugu hranu, pripremajući se za zimu. Zimska naselja su bila malena, okupljali bi se opet u proljeće u veće skupine. –Mrtve su Wailaki obično zakapali, ratnike pale u borbi bi spalili. Uzimali su i trofeje, 'glave', s kojima su plesali. Poput Yuki Indijanaca žene su nosove, jagodice i brade tetovirale.